Publication: Magyar Közlöny
Issue: MK-1998-107 (Year: 1998, Number: 107)
Era: 1990-2004
Section: a 9/1998. (XII. 1.) OM rendelethez
Paragraph Index: 172

6. Az ismeretek ellenőrzési rendszere Az ismeretek ellenőrzési rendszere a tantervben előírt vizsgák — kollokviumok, szigorlatok — letételéből, szakmai gyakorlat(ok) elvégzéséből, szakdolgozat elkészítéséből, valamint záróvizsgából tevődik össze. 6.1. Kötelező szigorlati tárgyak Komplex szigorlat a környezeti nevelés pedagógiai és pszichológiai alapjai és a természet és az ember témaköreiből. 6.2. Szakdolgozat A szakdolgozat a szakirányú képzettségnek megfelelő, eredményében írásosan is megjelenő, alkotó jellegű, szakmai feladat, amelynek megoldása — a hallgató tanulmányaira támaszkodva, a hazai és nemzetközi szakirodalom tanulmányozásával — témavezető vagy konzulens irányításával kidolgozható, és igazolja azt, hogy a hallgató képes az elsajátított ismeretanyag gyakorlati alkalmazására, az elvégzett munka és az eredmények szakszerű összefoglalására, a témakörbe tartozó feladatok kreatív megoldására, önálló szakmai munka végzésére. 6.3. A záróvizsga 6.3.1. A záróvizsgára bocsátás feltételei: — a tantervben előírt vizsgák letétele, — a gyakorlati képzés követelményeinek teljesítése, — a bírálók által elfogadott szakdolgozat. 6.3.2. A záróvizsga részei: — komplex szóbeli vizsga, — a szakdolgozat megvédése. 6.3.3. A záróvizsga eredménye A szakdolgozat és megvédése érdemjegyének és a komplex szóbeli vizsga osztályzatának egész jegyre kerekített számtani átlaga. A pénzügyminiszter és a belügyminiszter 31/1998. (XII. 1.) PM—BM együttes rendelete a helyi önkormányzatokat 1997. évben megillető normatív állami hozzájárulásokról, nemzeti, etnikai kiegészítő hozzájárulásokról, személyi jövedelemadóról és hivatásos tűzoltósági támogatásokról szóló

Source: https://magyarkozlony.hu/hivatalos-lapok/303ec58752241d0e88a2ff67017f2c849e551568/dokumentumok/354ef162f2c136fd4343672066f38c756f754d44/letoltes